Diari Oficial de la Generalitat Valenciana


Sumari del DOGV 2557, del 24-07-1995 (1995/835551)

ORDRE de 2 de maig de 1995, de la Conselleria d'Educació i Ciència, per la qual s'implanten en determinats centres docents públics, depenents d'aquesta Conselleria d'Educació i Ciència de la Generalitat Valenciana, i per la qual se suprimeixen, en altres, els ensenyaments del cicle elemental de l'idioma anglés, en la modalitat a distància, per a persones adultes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/02/(2)/dof/vci/html**

### Dades del document

Número de DOGV
:   2557

Data del DOGV
:   24-07-1995

Secció del DOGV
:   DISPOSICIONS GENERALS

Número del document
:   1995/835551


Data del document
:   02-05-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 2 de maig de 1995, de la Conselleria d'Educació i Ciència, per la qual s'implanten en determinats centres docents públics, depenents d'aquesta Conselleria d'Educació i Ciència de la Generalitat Valenciana, i per la qual se suprimeixen, en altres, els ensenyaments del cicle elemental de l'idioma anglés, en la modalitat a distància, per a persones adultes.   
La Llei Orgànica 1/1990, de 3 d'octubre, d'Ordenació General del Sistema Educatiu, conté diversos preceptes que imposen a les administracions educatives l'obligació d'articular una oferta d'educació a distància, modalitat d'ensenyament que s'ha revelat com l'instrument més adequat tant per a garantir el dret a l'educació d'aquells que no poden assistir regularment a un centre docent, com per a fer efectiu el principi de facilitar a les persones adultes la incorporació als distints ensenyaments.  
Concretament, l'article 51.5 de la Llei Orgànica esmentada indica que «l'organització i la metodologia de l'educació de les persones adultes es basaran en l'autoaprenentatge (...) a través de l'ensenyament presencial i, per les seues adequades característiques, de l'educació a distància». Continuant aquesta mateixa línia, l'article 53.3 estableix que «les administracions educatives competents ampliaran l'oferta pública d'educació a distància a fi d'ocupar-se adequadament de la formació permanent de les persones adultes».  
I, d'altra banda, l'article 50.6 disposa que: «les administracions educatives fomentaran també l'ensenyament d'idiomes a distància».  
A l'empara dels preceptes esmentats, i tenint en compte el que disposa l'article 1.2 del Reial Decret 967/1988, de 2 de setembre (Boletín Oficial del Estado de 10 de setembre), sobre ordenació dels ensenyaments corresponents al primer nivell d'ensenyaments especialitzats d'idiomes, aquesta Conselleria d'Educació i Ciència va procedir a autoritzar, per l'Ordre de 2 de setembre de 1993 (DOGV de 01.12.93) a determinats centres docents públics a impartir l'ensenyament de l'idioma anglés, en la modalitat a distància.  
El desenvolupament de l'esmentada modalitat educativa i la creació de noves escoles oficials d'idiomes en la Comunitat Valenciana, fa necessari una reorganització de les autoritzacions concedides a determinats centres i l'autorització a nous centres docents per tal que impartisquen aquests ensenyaments.  
En virtut d'això, aquesta conselleria  
ORDENA  
Primer  
Implantar els ensenyaments del cicle elemental de l'idioma anglés, en la modalitat a distància, a partir del curs acadèmic 1995/96, en els centres docents que figuren a continuació:  
Província: València  
25274853 Escola Oficial d'Idiomes de Quart de Poblet  
07673906 Escola Oficial d'Idiomes de Sagunt  
Segon  
Suprimir els ensenyaments del cicle elemental de l'idioma anglés, en la modalitat a distància, a partir del curs acadèmic 1995/96, en el centre docent següent:  
Província: València  
83712107 Institut BUP Camp de Morvedre de Sagunt  
Tercer  
La Direcció General de Centres Docents i la Direcció General d'Ordenació i Innovació Educativa podran dictar les resolucions que consideren oportunes, en l'àmbit de les seues competències, a fi de complir de manera convenient aquesta ordre, que entrarà en vigor el mateix dia que serà publicada en el Diari Oficial de la Generalitat Valenciana  
 DISPOSICIó ADDICIONAL  
Del que s'estableix en la present ordre, s'efectuarà el corresponent assentament en el Registre de Centres Docents de la Comunitat Valenciana.  
València, 2 de maig de 1995  
El conseller d'Educació i Ciència,  
JOAN ROMERO GONZáLEZ


Còpia Permalink ELI